**РАСПАРАДЖЭННЕ**

**біскупа Гродзенскага Аляксандра Кашкевіча ў сувязі з пандэміяй каранавірусу**

У сувязі з пандэміяй каранавірусу COVID-19, беручы пад увагу распараджэнні Міністэрства аховы здароўя Рэспублікі Беларусь і Сусветнай арганізацыі здароўя адносна ўстрымання ад арганізацыі масавых мерапрыемстваў, ніжэйшым пастаўляю, каб на тэрыторыі Гродзенскай дыяцэзіі ўсе запланаваныя ў 2020 г. урачыстасці Першай Камуніі былі перанесены на верасень 2020 г. Вызначэнне канкрэтнай даты першакамунійных урачыстасцяў належыць да кампетэнцыі пробашча або адміністратара парафіі.

Загадваю таксама, каб запланаваныя на красавік – чэрвень 2020 г. урачыстасці, звязаныя з удзяленнем сакрамэнту канфірмацыі, былі перанесены на пазнейшы час, да ўзгаднення з біскупам, які ўдзяляе сакрамэнт.

У дадзенае распараджэнне могуць быць унесены змены, у залежнасці ад дынамікі развіцця эпідэміялагічнай сітуацыі.

Дзякую за разуменне.

З пастырскім благаслаўленнем

Aляксандр Кашкевіч

Біскуп Гродзенскі

Гродна, 21.04.2020

№ 166/20